סגירה חזקה בוול סטריט: ברקע לבחירות בצרפת, ה-S&P 500 טיפס 1.1% - וול סטריט | Bizportal
סגירה חזקה בוול סטריט: ברקע לבחירות בצרפת, ה-S&P 500 טיפס 1.1%
מדד הנאסד"ק הגיע לשיא כל הזמנים. הסברו זינקה 5.9%, סירס הולדינגס צללה 7%, ונטפליקס עלתה 0.7%
| 24/04/2017 23:00
יום המסחר הנוכחי בוול סטריט נסגר בעליות חדות של המדדים. הדאו ג'ונס וה-S&P 500 עלו 1.1% והנאסד"ק טיפס 1.2%. בתוך כך, הנאסד"ק רושם שיא חדש. המגמה החיובית נרשמה ברקע לתוצאות הבחירות בצרפת הבוקר שקבעה היום את המגמה בשווקים מסביב לעולם. נזכיר כי הסיבוב הראשון בבחירות ברפובליקה הסתיים כאשר ידו של עמנואל מקרון על העליונה. לא רק שהמועמד המתון עלה לסיבוב השני, הוא גם עשה זאת עם שיעור התמיכה הגבוה ביותר ובכך על פי פרשנים, הגדיל את הסיכוי ליציבות של האיחוד האירופי.
קימברלי קלארק (סימול: KMB) - חברת קימברלי קלרק הרוויחה של 1.57 דולר למניה ברבעון האחרון. מדובר בתוצאה שגבוהה בשני סנט מעל הצפי. הכנסות יצרנית מוצרי הקמעונות לא עמדו בצפי השוק. בתוך כך החברה העלתה את תחזית ההכנסות והרווחים להמשך השנה, זאת בעקבות השיפור בשער החליפין ועלייה בשווי הסחורות. מניית החברה התחזקה 0.3%.
סירס הולדינג (סימול: SHLD) - הנהלת סירס שוקלת כמה הצעות לרכישת נדל"ן ברשותה של החברה. בנוסף החברה הודיעה כי היא חוזה רבעון של רווחים לקראת פרסום הדו"ח של החברה. מניית החברה צנחה 7%.
הסברו (סימול: HAS) - יצרן הצעצועים עקף את תחזיות השוק, הן מבחינת הכנסות והן מבחינת רווחים. החברה הציגה תוצאות טובות בנוגע למכירות של צעצועים מבית ה"רובוטריקים". רווחי החברה הגיעו לכדי 54 סנט למניה. מניית הסברו טסה בשיעור של 5.9%.
נטפליקס (סימול: NTFX) - חברת שידור התכנים דרך האינטרנט הודיעה כי תגייס חוב מחוץ לארה"ב. שווי החוב יהיה בסך של מיליארד דולר. מניית נטפליקס עלתה 0.7%.